Jamila Abbas, masaniyar kwamfuyuta ce, injiniyan na'ura mai ƙwaƙwalwa kuma 'yar kasuwa a Kenya . Ita ce ta kirkiro kuma take shugabantar kamfanin MFarm Kenya Limited, wata kungiya ta intanet da ke taimaka wa manoma su sami mafi kyawun kayan gona, iri, samun rahotannin yanayi da kuma bayanan kasuwa. Ta kirkiri M-Farm ne a shekara ta 2010. Jamila an haife ta ne a Kenya kuma ta halarci makarantun gwamnati ne a yayin karatun ta na ƙasa da matakin jami'a. Ta halarci Jami'ar Strathmore University, inda ta kammala karatun digiri na farko a fannin Injiniyan na'ura mai ƙwaƙwalwa. Bayan kammala karatunta daga jami'ar Strathmore, Cibiyar Nazarin Kiwon Lafiya ta Kenya (KEMRI) ta ɗauki hayar Jamila domin aiki. Ta kuma zama memba a iHub, wata ƙungiyar fasaha, inda masu fasaha ke taruwa don musayar ra'ayoyi. A kuma nan ne ta haɗu da Susan Oguya, ƙawarta da suka yi karatun jami'a tare. A watan Satumban 2010, Jamila da Susan suka yanke shawarar yin wani abu game da halin da kananan manoman kasar Kenya ke ciki, ta hanyar amfani da fasaha.